APCO มั่นใจกำไรปีนี้ดีกว่าปีก่อน เล็งย้ายเข้า SET ปลายปี
APCO มั่นใจกำไรปีนี้ดีกว่าปีก่อน จากการจำหน่ายสินค้าที่มีอัตรากำไรสูงและบริหารต้นทุนได้ดี เล็งย้ายเข้า SET ปลายปี
3 มิ.ย. 2558

นายพิเชษฐ์ วิริยะจิตรา ประธานเจ้าหน้าที่บริหาร บริษัท เอเชียน ไฟย์โตซูติคอลส์ จำกัด (มหาชน) หรือ APCO เปิดเผยว่า สำหรับในปีนี้บริษัทมั่นใจว่าผลประกอบการจะมีกำไรดีกว่าปีก่อน แม้จะคาดว่ารายได้อาจทรงตัว เนื่องจากบริษัทเน้นการจำหน่ายสินค้าที่มีอัตรากำไรสูงและบริหารต้นทุนได้ดี
โดยไตรมาส 2/58 ทั้งรายได้และกำไรจะเติบโตต่อเนื่องจากไตรมาส 1/58 หลังจากที่บริษัทเน้นการประชาสัมพันธ์สินค้าให้เป็นที่รู้จักของตลาดกว้างขึ้น
ขณะที่บริษัทตั้งเป้าจะย้ายหุ้นจากตลาดหลักทรัพย์ เอ็ม เอ ไอ(mai)เข้าไปซื้อขายในตลาดหลักทรัพย์(SET) ในช่วงปลายปีนี้ และคาดหวังจะได้เข้าไปอยู่ใน SET100